CELEX: 31993R1352
Language: el
Date: 1993-06-01 00:00:00
Title: ΚΑΝΟΝΙΣΜΟΣ (ΕΟΚ) αριθ. 1352/93 ΤΟΥ ΣΥΜΒΟΥΛΙΟΥ της 1ης Ιουνίου 1993 για τον καθορισμό της τιμής βάσεως και της τιμής αγοράς μήλων για τον Ιούνιο του 1993

Avis juridique important

|

31993R1352

ΚΑΝΟΝΙΣΜΟΣ (ΕΟΚ) αριθ. 1352/93 ΤΟΥ ΣΥΜΒΟΥΛΙΟΥ της 1ης Ιουνίου 1993 για τον καθορισμό της τιμής βάσεως και της τιμής αγοράς μήλων για τον Ιούνιο του 1993  

Επίσημη Εφημερίδα αριθ. L 133 της 02/06/1993 σ. 0019 - 0019

ΚΑΝΟΝΙΣΜΟΣ (ΕΟΚ) αριθ. 1352/93 ΤΟΥ ΣΥΜΒΟΥΛΙΟΥ της 1ης Ιουνίου 1993 για τον καθορισμό της τιμής βάσεως και της τιμής αγοράς μήλων για τον Ιούνιο του 1993Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), και ιδίως το άρθρο 35,  την πρόταση της Επιτροπής,  Εκτιμώντας:  ότι, κατ εφαρμογή του άρθρου 16 του κανονισμού (ΕΟΚ) αριθ. 1035/72, οι τιμές βάσεως και οι τιμές αγοράς έχουν καθοριστεί για τα μήλα, εκτός των μήλων για την παρασκευή μηλίτη, για την περίοδο εμπορίας από 1ης Αυγούστου 1992 έως 31 Μαΐου 1993- ότι, επί του παρόντος, τα αποθέματα μήλων είναι αισθητά υψηλότερα από εκείνα των προηγούμενων περιόδων- ότι, για το σκοπό αυτό, υπάρχει κίνδυνος να αποσυρθούν σημαντικές ποσότητες μήλων από την αγορά πριν από το τέλος Μαΐου του 1993- ότι για να αντιμετωπιστεί αυτή η δυσχέρεια, επιβάλλεται να οριστεί μια τιμή βάσεως και μια τιμή αγοράς για τον Ιούνιο του 1993,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για τον Ιούνιο του 1993, η τιμή βάσεως και η τιμή αγοράς των μήλων, εκτός των μήλων για την παρασκευή μηλίτη, εκφρασμένες σε Ecu ανά 100 χιλιόγραμμα καθαρού βάρους, καθορίζονται ως εξής:  - τιμή βάσεως: 31,96,  - τιμη αγοράς: 16,24.  2. Οι τιμές που αναφέρονται στην παράγραφο 1 αφορούν τα μήλα των ποικιλιών Delicious Pilafa, Golden Delicious, Red Delicious και Starking Delicious, ποιοτικής κατηγορίας Ι, μεγέθους ίσου ή μεγαλύτερου από 70 χιλιοστόμετρα, που παρουσιάζονται σε  συσκευασία.  3. Οι τιμές που αναφέρονται στην παράγραφο 1 δεν περιλαμβάνουν τη δαπάνη συσκευασίας.  Άρθρο 2  Ο παρών κανονισμός αρχίζει να ισχύει την 1η Ιουνίου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 1 Ιουνίου 1993.  Για το Συμβούλιο Ο Πρόεδρος B. WESTH (1) ΕΕ αριθ. L 118 της 20. 5. 1972, σ. 1. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 638/93 (ΕΕ αριθ. L 69 της 20. 3. 1993, σ. 7).